APC Za Ta Shiga Tsakanin Hameed Ali Da Majalisa | Gaskiya Ta Fi Kwabo
Home Siyasa APC Za Ta Shiga Tsakanin Hameed Ali Da Majalisa
APC Za Ta Shiga Tsakanin Hameed Ali Da Majalisa
JAM’IYYAR APC mai mulki ta ce za ta shiga tsakanin majalisar dattawa da shugaban hukumar hana fasa kwaurin , wato Kwastan, Kanar Hameed Ali mai ritaya, kan takaddamar da ke tsakaninsu.
Wata sanarwar da kakakin jami’iyyar, Bolaji Abdullahi, ya saka wa hannu, ta ce a da jami’yyar tana bin ce-ce-ku-cen da ta kaure tsakanin bangarorin biyu da tunanin cewar za warware lafiya.
Sanarwar ta ce yanzu jam’iyyar tana ganin ya kamata ta shiga tsakani inda ta ce shugaban jam’iyyar, John Odigie-Oyegun, zai jagoranci wata tawagar sulhu zuwa majalisar domin a sasanta tsakanin mambobin jam’iyyar da ke takaddama da juna.
Daga farko dai majalisar dattawan ta nemi Hameed Ali ya gurfana a gabanta cikin kayan sarki domin ya yi bayani kan kudin harajin shigar da motoci kasar wanda hukumar kwastam ta ce za ta fara karba daga mutane.
Ranar Talata ne tsohon shugaban masu rinjaye a majalisar, Sanata Ali Ndume, ya nemi a bincki shugaban majalisar, Bukola Saraki, kan shigo da mota kasar ba bisa ka’ida ba, lamarin da ya sa hukumar ta kwastam ta kwace motar.
Rahotanni na cewa majalisar na yi wa Hameed Ali bita-da-kulli ne saboda kwace motar da ya shugaban majalisar, Bukola Saraki, ya nemi ya shigo da ita kasar ba bisa ka’ida ba.
Majalisar dattawan ta umurci kwamitin da’arta ya yi bincike kan zargin da ake yi wa Shugaban Majalisar, Bukola Saraki, kan shigo da mota kasar ba bisa ka’ida ba.
Previous articleJIBWIS Za Ta Kaddamar Da Gidauniyar Neman Gudunmawar Sayen Motoci Da Kayayyakin Aiki A Abuja
Next articleGWAMNAN JIHAR BINUWAI YA TSALLAKE RIJIYA DA BAYA